ఫస్టు గేర్ లో వెళుతున్న ఎయిర్ బస్ ని సెకెండ్ గేర్లోకి మార్చాడు సవ్యసాచి. కొద్ది అడుగుల తర్వాత థర్డు గేర్, తర్వాత ఫోర్తు గేర్, ఫిఫ్తు గేర్.
ఫిఫ్తు గేర్ వేసీవెయ్యకముందే రన్ వే అంచు దగ్గరికి వచ్చేసింది.
త్రోటిల్ పూర్తిగా ఓపెన్ చేశాసు సవ్యసాచి. ఆ వేగానికి గాలి ఉధృతంగా విమానం రెక్కల మీదనుంచి "ద్రవంలా ప్రవహించడం" మొదలెట్టింది. ఏరో డైనమిక్సు సిద్దాంతాలని అనుసరించి నిర్మించిన రెక్కలు పై వైపున ఒంపు తిరిగి ఉంటాయి. కిందివైపున స్ట్రెయిట్ గా ఉంటాయి. అందువల్ల రెక్కలపైన కదులుతున్న గాలి వేగం రెక్కల కింది భాగంలోని గాలి వేగంకంటే ఎక్కువగా ఉంటుంది.
దాని ఫలితంగా "లిఫ్టు" దొరుకుతుంది విమానానికి. ఈ లిఫ్టు గాల్లో పయనించడానికి తోడ్పడుతుంది.
స్పీడు పెరగగానే "కంట్రోల్ కాలమ్"ని ఆపరేట్ చేశాడు సవ్యసాచి.
వెంటనే, తోక భాగంలో ఉండే ఎలివేటర్ పైకి లేవడం మొదలెట్టింది. రెక్కల మీదుగా వీస్తున్న గాలి, పైకి లేస్తున్న ఈ ఎలివేటర్ ని తాకి, తోకను బలంగా కిందికి నొక్కేసింది. తోక కిందికి పోగానే, విమానం ముక్కుపైకి లేచింది. పార్కులో పిల్లలు అటు ఒకళ్ళూ ఇటు ఒకళ్ళూ కూర్చుని, పైకి కిందికీ ఊగుతూ ఆడుకునే "సీ-సా" అనే చెక్కలాగా. రన్ వే అంచు ఇంకా కొద్ది అంగుళాలే ఉందనగా గాల్లోకి లేచింది ఎయిర్ బస్.
ప్రాణాలు ఉగ్గబట్టుకుని చూస్తున్నాడు సవ్యసాచి. కష్టపడి గాల్లోకి లేపగలిగాడు దీన్ని!
కానీ కంట్రోలులో ఉంచుకోగలడా?
ఏమో!
తాగిన వాడిలా ఒక్కసారి తూలింది. కుడివైపుకి ఒరిగిపోవడం మొదలెట్టింది.
పైలట్ అర్జెంటుగా కంట్రోల్ కాలమ్ ని ఎడమ వైపుకి కదిలించాడు.
రెక్కలకి అతుక్కున్నట్లు ఉండే ఏలెరాన్స్ కదిలాయి. ఎడమ ఏలెరాన్ పైకి వచ్చింది. కుడి ఏలెరాన్ కిందికి పోయింది. ప్లేన్ కొద్దిగా ఎడమవైపుకి తిరిగి మళ్ళీ అదుపులోకి వచ్చింది.
గాఢంగా నిట్టూర్చి, విమానాన్ని ఇంకా పైకి తీసుకెళ్ళడం మొదలెట్టాడు సవ్యసాచి.
వెయ్యి అడుగులు.
రెండువేలు.
పదివేల అడుగులు.
ఇరవై వేల అడుగులు.
అక్కడ లెవెల్ గా ఎగరడం మొదలెట్టింది విమానం.
"ఆల్ రైట్! ఆటోపైలట్ ఆన్ చెయ్!" అన్నాడు వినోద్ రవితో.
ఆన్ చేశాడు వినోద్ రవి.
మృదువుగా ముందుకు దూసుకుపోతోంది విమానం.
రేడియోలో మెడ్రాసు ఎయిరుపోర్టుని కాంటాక్టు చేశాడు సవ్యసాచి.
"ఎయిరు బస్ సక్సెస్ ఫుల్ గా టేకాఫ్ అయింది. కానీ బ్రేక్సు లూజయిపోయాయి. ఎమర్జెన్సీ లాండింగ్ అవసరమవుతుంది. ఎయిర్ పోర్టు అంతా ఖాళీ చేయించమని కోరుతున్నాను."
అవతలవైపు మనిషి గట్టిగా ఊపిరి లోపలికి తీసుకున్న శబ్దం.
"ఇప్పటికిప్పుడు ఖాళీ చేయించాలా? కనీసం గంట వ్యవధి కావాలి. అంతసేపూ ఆకాశంలో అక్కడక్కడే చక్కర్లు కొడుతూ ఉండవలసివస్తుంది మీరు."
"నథింగ్ డూయింగ్! నా ఎయిర్ క్రాఫ్ట్ లో వేస్ట్ చెయ్యడానికి తగినంత ఫ్యూయెల్ లేదు. మెడ్రాసు ఎయిర్ పోర్టు చేరగానే తక్షణం లాండ్ కావలసివస్తుంది."
"జస్ట్ ఏ మినిట్! అడిగి చెబుతాను."
మెడ్రాసు ఎయిర్ పోర్టులో అర్జెంటుగా చర్యలు మొదలయ్యాయి.
టేకాఫ్ కోసం, లాండింగ్ కోసం వెయిట్ చేస్తూ పది విమానాలు ఉన్నాయి ఆ సమయంలో.
ఇవన్నీ క్లియర్ చెయ్యాలి.
తగినంత ఫ్యూయెల్ లేకుండా, బ్రేకుల్లేకుండా, ఎయిర్ బస్ ఒకటి కొద్ది నిమిషాల్లో ఇక్కడ దిగబోతున్నది, దాదాపు రెండొందల డెబ్భయ్ మంది మనుషులతో!
ఎమర్జెన్సీ లాండింగ్!
ఎలా ఎదుర్కోవాలి?
ఎయిర్ పోర్టు అంతా తక్షణం ఖాళీ చెయ్యాలి.
సంభవమా అది?
ఒక ప్రమాదంలో నుంచి మరో ప్రమాదంలోకి పయనిస్తున్న ఆ ఎయిర్ బస్ గాలిని చీల్చుకుంటూ విపరీతమైన వేగంతో, మెడ్రాసుని సమీపిస్తోంది.
తగినంత ఇంధనం లేకుండా, బ్రేకులు సరైన స్థితిలో లేకుండా ముప్ఫయ్ రెండువేల అడుగుల ఎత్తున పయనిస్తున్న ఆ ఎయిర్ బస్ విమానం తాలూకు ఇన్ స్ట్రుమెంట్ పానెల్ వైపు బిగుసుకుపోయి చూస్తున్నాడు పైలట్ సవ్యసాచి.
ఇంకెంతసేపు సరిపోతుంది ఫ్యూయెల్? మెడ్రాసు ఎయిర్ పోర్టు చేరేదాకా సరిపోతుందా? మెడ్రాసు చేరినా వెంటనే లాండింగ్ కి పర్మిషనిస్తారా? అక్కడ పరిస్థితులు ఎలా ఉన్నాయో?
అక్కడ మెడ్రాసు ఎయిర్ పోర్టులో -
ఏ అడ్డంకులూ లేకుండా విమానాశ్రయాన్ని ఖాళీ చేయించడం ప్రారంభం అయింది. ఫైర్ ఇంజన్లు రెడీ పొజిషన్లో నిలబడి ఉన్నాయి దగ్గరలోనే.
fastu gear loo velutunna air bus ni seckend gerloki maarchaadu savyasachi. koddi adugula tarvaata thardu gear, tarvaata forthu gear, fiftu gear.
fiftu gear veseeveyyakamunde run vee anchu daggariki vachesindi.
throtil puurtigaa open chesasu savyasachi. aa vegaaniki gaali udhrutamgaa vimanam rekkala meedanunchi "dravamla pravahinchadam" modalettindi. ero dinamicsu siddaantaalani anusarinchi nirminchina rekkalu pai vaipuna ompu tirigi untaayi. kindivaipuna strait gaa untaayi. anduvalla rekkalapaina kadulutunna gaali vegam rekkala kindi bhaagamlooni gaali vegankante ekkuvagaa untundi.
daani phalitamgaa "liftu" dorukutundi vimaanaaniki. ee liftu gaallo payaninchadaaniki todpadutundi.
speedu peragagaane "control kalam"ni aperate cheshaadu savyasachi.
ventane, thoka bhaagamlo unde elivator paiki levadam modalettindi. rekkala meedugaa veestunna gaali, paiki lestunna ee elivator ni taaki, thokanu balangaa kindiki nokkesindi. thoka kindiki pogane, vimanam mukkupaiki lechindi. paarkulo pillalu atu okalluu itu okalluu kuurchuni, paiki kindikee oogutuu aadukune "see-saa" ane chekkalaagaa. run vee anchu inka koddi angulale undanagaa galloki lechindi air bus.
praanaalu uggabattukuni chustunnadu savyasachi. kashtapadi galloki lepagaligadu deenni!
cony kantrolulo unchukogalada?
emo!
taagina vadila okkasari thoolindi. kudivaipuki origipovadam modalettindi.
pilat arjentugaa control kalam ni edama vaipuki kadilinchaadu.
rekkalaki atukkunnatlu unde elerans kadilai. edama eleran paiki vachindi. kudi eleran kindiki poyindi. plain koddigaa edamavaipuki tirigi mallee adupuloki vachindi.
gaadamgaa nittoorchi, vimaanaanni inka paiki teesukelladam modalettaadu savyasachi.
veyyi adugulu.
renduvelu.
padivela adugulu.
iravai vela adugulu.
akkada level gaa egaradam modalettindi vimanam.
"al rait! autopylat aan chey!" annadu vinod ravitho.
aan cheshaadu vinod ravi.
mruduvugaa munduku doosukupotondi vimanam.
radiolo medrasu airuportuni kantaktu cheshaadu savyasachi.
"eyiru bus suxes ful gaa tekaf ayindi. cony breaksu lujayipoyayi. emergency landing avasaramavutundi. air portu antaa khaalii cheyinchamani korutunnanu."
avatalavaipu manishi gattigaa oopiri lopaliki teesukunna sabdam.
"ippatikippudu khaalii cheyinchala? kaneesam ganta vyavadhi kavali. antasepuu aakaasamlo akkadakkade chakkarlu kodutuu undavalasivastundi meeru."
"nathing dooing! naa air craft loo wayst cheyyadaaniki taginanta fuele ledu. medrasu air portu cheragaane takshanam land kaavalasivastundi."
"just e minit! adigi chebutaanu."
medrasu air portulo arjentugaa charyalu modalayyayi.
tekaf kosam, landing kosam veyit chestu padi vimaanaalu unnaayi aa samayamlo.
ivannee clier cheyyali.
taginanta fuele lekunda, brekullekunda, air bus okati koddi nimishaallo ikkada digabotunnadi, daadaapu rendondala debbhay mandi manushulatho!
emergency landing!
ela edurkovali?
air portu antaa takshanam khaalii cheyyali.
sambhavama adhi?
oka pramaadamlo nunchi maro pramaadamloki payanistunna aa air bus gaalini cheelchukuntu vipareetamaina vegamtho, medrasuni sameepistondi.
taginanta indhanam lekunda, brekulu saraina sthitilo lekunda mupfay renduvela adugula ettuna payanistunna aa air bus vimanam taaluuku in strument panel vaipu bigusukupoyi chustunnadu pilat savyasachi.
inkentasepu saripotundi fuele? medrasu air portu cheredaka saripotunda? medrasu cherina ventane landing ki parmishanistaaraa? akkada paristhitulu ela unnayo?
akkada medrasu air portulo -
e addankuluu lekunda vimaanaasrayaanni khaalii cheyinchadam praarambham ayindi. fire injanlu redy pojishanlo nilabadi unnaayi daggaralone.